Source: https://www.najpravo.sk/rady-a-vzory/vzory-zalob-a-zmluv/z/navrh-na-zmenu-zalovaneho-vzor.html
Timestamp: 2019-09-20 09:29:24+00:00
Document Index: 15527288

Matched Legal Cases: ['súd ', 'súd ', 'súd ', '§ 92', '§ 92', 'súd ']

Návrh na zmenu žalovaného (vzor) | Z | Najprávo.sk - najlepší právny poradca
Návrh na zmenu žalovaného (vzor)
23.5. 2012, 18:25 | Stanislava Ďurišová
P. O. Hviezdoslava 13
066 33 Brezno
K spis. zn.: 5C/13/2009
Žalobca: Milan Malý, nar.23.01.1951, trvale
bytom Kvetná ul. 45/66, 066 00 Brezno, občan SR;
Žalovaný: Emil Vábny - mäsovýroba, miesto podnikania:
Kvetná ul. 46/32, 066 00 Brezno, IČO: 54856952;
na zmenu žalovaného
- výpis zo živnostenského registra na: Emil Vábny - mäsovýroba zo dňa 01.08.2010 – 3x
- výpis z obchodného registra na: E. Vábny – mäsovýroba, s.r.o. zo dňa 01.08.2010 – 3x
Formou žaloby o uloženie povinnosti zdržať sa zásahov do vlastníckeho práva zo dňa 01.02.2009, v znení zmeny žaloby zo dňa 13.06.2009, som sa domáhal toho, aby súd rozhodol nasledovne: Žalovaný je povinný zdržať sa údenia mäsa, škvarenia masti a s tým spojeného spustenia kompresorov chladiaceho zariadenia mäsovýroby a používania koľajníc na prepravu zaveseného mäsa v čase nočného pokoja a zároveň je povinný premiestniť kompresory chladiaceho zariadenia mäsovýroby a koľajnice na prepravu zaveseného mäsa z tej časti prevádzkárne v ktorej sú umiestnené do takej časti prevádzkárne žalovaného nachádzajúcej sa v okrese Brezno, v obci Brezno, v katastrálnom území Brezno, vedenej na LV č. 282, postavenej na parcele č. 872/3 alebo predajne žalovaného nachádzajúcej sa v okrese Brezno, v obci Brezno, katastrálne územie Brezno, prevádzkovanej v jeho rodinnom dome pod súpisným číslom 46, postavenom na parcele č. 872/2, vedenom na LV č. 282, z ktorej nebude doliehať žiadny hluk, vznikajúci pri prevádzkovaní mäsovýroby žalovaným, na susediacu parcelu č. 873, vedenú na LV č. 500, nachádzajúcu sa v okrese Brezno, v obci Brezno, v katastrálnom území Brezno, na ktorej je postavený rodinný dom žalobcu pod súpisným číslom 45. Zároveň som žiadal, aby súd zaviazal žalovaného nahradiť mi moje trovy konania do 3 dní od právoplatnosti rozsudku.
V uvedenej veci bol uznesením Okresného súdu Brezno pod spis. zn.: 5C/13/2009-195 zo dňa 28.05.2010 ustanovený za znalca znalecký ústav z odboru elektrotechniky – Znalecký ústav elektrotechniky a informatiky v Bratislave, so sídlom Bratislava, Štúrova č. 236, v zastúpení znalcom prof. Ing. Lukášom Múdrym, PhD, ktorému súd uznesením uložil vykonať do 15 dní od doručenia spisu ohliadku a potrebné merania na mieste samom a uložil mu tiež povinnosť predložiť súdu v lehote 30 dní od vykonania ohliadky na mieste samom znalecký posudok v troch vyhotoveniach.
Dňa 23.07.2010 mi bolo doručené oznámenie súdu o vykonaní ohliadky Znaleckým ústavom elektrotechniky a informatiky v dňoch 07. a 08.08.2010. Dňa 03.08.2010 mi bolo Okresným súdom Brezno oznámené, že žalovaný prestal vykonávať živnosť pod obchodným menom Emil Vábny - mäsovýroba, miesto podnikania: Kvetná ul. 46/32, 066 00 Brezno, IČO: 54856952 a postupne pozrušoval prevádzkárne (ako posledná bola zrušená prevádzkáreň mäsiarstva a to dňa 24.07.2010) a namiesto toho bola založená spoločnosť E. Vábny – mäsovýroba, s.r.o., so sídlom: Kvetná ul. 46/32, 066 00 Brezno, IČO: 62 512 936, pričom dňom zápisu uvedenej spoločnosti do obchodného registra je 21.04.2010. Z výpisu z obchodného registra som zistil, že spoločníkmi i konateľmi predmetnej spoločnosti sú Peter Vábny a Lucia Vábna, pričom predpokladám, že ide o rodinným príslušníkov Emila Vábneho. Spol.: E. Vábny – mäsovýroba, s.r.o., sídli na adrese: Kvetná ul. 46/32, Brezno, pričom práve prevádzkovaním mäsovýroby v prevádzkarni nachádzajúcej sa v okrese Brezno, v obci Brezno, v katastrálnom území Brezno, vedenej na LV č. 282, postavenej na parcele č. 872/3 a predajni nachádzajúcej sa v okrese Brezno, v obci Brezno, katastrálne územie Brezno, v rodinnom dome pod súpisným číslom 46, postavenom na parcele č. 872/2, vedenom na LV č. 282, dochádza k šíreniu nadmerného hluku obťažujúceho mňa žalobcu a moju rodinu a práve v tejto nehnuteľnosti majú byť vykonané merania a ohliadka Znaleckým ústavom elektrotechniky a informatiky. Spoločnosť E. Vábny – mäsovýroba, s.r.o. má v predmete činnosti taktiež mäsiarstvo a údenársku výrobu, rovnako ako tomu bolo u Emila Vábneho – mäsovýroba, ktorý v prevádzkárni na adrese Kvetná ul. 46 prevádzkoval mäsiarstvo. K imisiám, ktorých odstránenia sa domáham, teda naďalej dochádza.
Podľa § 92 ods. 2 Občianskeho súdneho poriadku ak po začatí konania nastala právna skutočnosť, s ktorou právne predpisy spájajú prevod alebo prechod práv alebo povinností, o ktorých sa koná, môže navrhovateľ alebo ten, na koho boli tieto práva alebo povinnosti prevedené, alebo na koho prešli, navrhnúť, aby do konania na miesto doterajšieho účastníka vstúpil ten, na koho boli tieto práva alebo povinnosti prevedené alebo na koho prešli.
Zo súčasného žalovaného a to: Emil Vábny - mäsovýroba, miesto podnikania: Kvetná ul. 46/32, 066 00 Brezno, IČO: 54856952, prešli práva a povinnosti, o ktorých sa koná, na nový právny subjekt a to na spoločnosť: E. Vábny – mäsovýroba, s.r.o., so sídlom: Kvetná ul. 46/32, 066 00 Brezno, IČO: 62 512 936.
Dôkazy: - výpis zo živnostenského registra na: Emil Vábny - mäsovýroba zo dňa 01.08.2010
- výpis z obchodného registra na E. Vábny – mäsovýroba, s.r.o. zo dňa 01.08.2010
V zmysle § 92 ods. 3 Občianskeho súdneho poriadku súd vyhovie návrhu, ak sa preukáže, že po začatí konania nastala právna skutočnosť uvedená v odseku 2, a ak s tým súhlasí ten, kto má vstúpiť na miesto navrhovateľa; súhlas odporcu alebo toho, kto má vstúpiť na jeho miesto, sa nevyžaduje. Právne účinky spojené s podaním návrhu na začatie konania zostávajú zachované.
Z vyššie uvedených dôvodov navrhujem, aby do konania na miesto súčasného žalovaného: Emil Vábny - mäsovýroba, miesto podnikania: Kvetná ul. 46/32, 066 00 Brezno, IČO: 54856952, vstúpila obchodná spoločnosť: E. Vábny – mäsovýroba, s.r.o., so sídlom: Kvetná ul. 46/32, 066 00 Brezno, IČO: 62 512 936.
V Brezne, dňa 01.08.2010